Maatietopalvelu

Kyselyvastaus

**Asiakirjan tunnus:** KT887

**Päivämäärä**: 29.6.2024

**Julkisuus:** Julkinen

**Syyria / Reserviläisten kutsuminen palvelukseen**

**Syria / Calling reservists to military service**

Kysymykset

1. Löytyykö tietoa Syyrian hallinnon loppuvuodesta 2022 / alkuvuodesta 2023 tekemästä asetuksesta, jonka mukaan vuoden 1977 jälkeen syntyneet reserviläiset kutsutaan palvelukseen?
2. Onko Syyrian hallinto kutsunut palvelukseen Aleppossa Sheikh Maqsoudin alueella asuvia reserviläisiä?

Questions

1. Is there information regarding a governmental decree that was made at the end of the year in 2022/ beginning of the year in 2023 according to which reservists born after 1977 have been called to military service?
2. Has the Syrian government called reservist to military service from Sheikh Maqsoud district in Aleppo?

# Löytyykö tietoa Syyrian hallinnon loppuvuodesta 2022 / alkuvuodesta 2023 tekemästä asetuksesta, jonka mukaan vuoden 1977 jälkeen syntyneet reserviläiset kutsutaan palvelukseen?

Saatavilla olevista lähteistä ei löytynyt tietoa loppuvuodesta 2022 tai alkuvuodesta 2023 voimaan tulleesta Syyrian hallinnon tekemästä asetuksesta, minkä mukaan vuoden 1977 jälkeen syntyneet reserviläiset kutsutaan asepalvelukseen. Tässä vastauksessa tuodaan kuitenkin esiin mainintoja, joissa käsitellään vuoden 1977 jälkeen syntyneiden reserviläisten kutsumista asepalvelukseen.

EUAA:n (European Union Asylum Agency) 18.2.2021 haastatteleman kansainvälisen avustusjärjestön työntekijän mukaan Syyrian hallinto kutsuu reserviläisiä palvelukseen säännöllisesti. Haastatellun järjestötyöntekijän mukaan Syyrian hallinto tekee näin kaikkialla sen hallinnoimilla alueilla.[[1]](#footnote-1) 6.2.2019 Syyrian armeija teki määräyksen, jossa päätettiin ennen vuotta 1981 syntyneiden reserviläisten kutsumisen rajaamisesta. Rajaaminen tehdään SANA -median 6.2.2019 julkaistun artikkelin mukaan seuraavissa kategorioissa: aliupseerit, asepalveluksen suorittaneet varusmiehet jotka ollaan vapautettu ja siviilipalvelusta suorittavat reserviläiset.[[2]](#footnote-2) Tanskan maahanmuuttoviraston haastattelemien Syria Network for Human Rights (SNHR)- ja Jusoor for Studies -järjestöjen edustajien mukaan yli 42 -vuotiaiden reserviläisten kutsuminen asepalvelukseen jatkui yhä helmikuussa 2019 annetun määräyksen jälkeen. Tanskan maahanmuuttoviraston haastatteleman Watan -kansalaisjärjestön mukaan yli 40 -vuotiaita reserviläisten kutsuminen asepalvelukseen jatkui yhä vuoden 2019 lopulla. Tanskan maahanmuuttoviraston haastattelema Lähi-idän tutkija Elizabeth Tsurkov tiesi tapauksesta, jossa yli 40 -vuotias mies pidätettiin ja pakotettiin suorittamaan asepalvelusta. Tanskan maahanmuuttoviraston alkuvuodesta 2020 haastatteleman SNHR:n edustajan mukaan enintään 48 -vuotiaita miehiä on yhä aktiivisessa reservipalveluksessa.[[3]](#footnote-3) Tanskan maahanmuuttoviraston tammikuussa 2024 julkaistuun raporttiin haastateltujen syyrialaisen tutkijan Suhail al-Ghazin, syyrialaisen mediajärjestön edustajan Enab Baladin, sekä Syrian Observatory for Human Rights -järjestön edustajan mukaan Syyrian presidentin antaman määräyksen perusteella Syyrian asevoimat eivät ole rekrytoineet yli 42 -vuotiaita vuoden 2018 jälkeen.[[4]](#footnote-4)

Tanskan maahanmuuttoviraston lokakuussa 2023 haastattelemien SNHR:n ja Omran Center for Strategic Studies -tutkimuskeskuksen edustajien mukaan valtaosa reserviläisistä, jotka ovat suorittaneet asepalveluksensa pidetään reservissä eikä heitä täten olla vapautettu.[[5]](#footnote-5) Raporttiin haastatellun syyrialaisen tutkijan Suhail al-Ghazin mukaan reservipalvelukseen kutsuminen on yhdistelmä satunnaista ja kohdistettua rekrytointia, mutta yhä enemmän kohdistettua toimintaa. Reserviläinen voidaan esimerkiksi rekrytoida hänen ammattinsa perusteella, eikä ainoastaan sen perusteella, että hänet ollaan satuttu kutsumaan asepalvelukseen tiettynä vuotena.[[6]](#footnote-6) Tanskan maahanmuuttoviraston lokakuussa 2023 haastatteleman mediajärjestön edustajan Enab Baladin mukaan vuonna 2023 reserviläisiä ei oltaisi kutsuttu palvelukseen vähentyneiden väkivaltaisuuksien johdosta. Myös Hollannin ulkoministeriön Syyrian asepalvelusta käsittelevään raporttiin maaliskuussa ja huhtikuussa 2023 haastateltujen kahden anonyymin lähteen mukaan reserviläisten kutsuminen palvelukseen on harvinaista, sillä konfliktin osapuolten väliset aseelliset yhteenotot ovat vähentyneet.[[7]](#footnote-7) Tanskan maahanmuuttoviraston haastattelemien Syria Direct- ja Omran Center for Strategic Studies -järjestöjen edustajien mukaan reserviläisten rekrytoinnit jatkuvat yhä.[[8]](#footnote-8) Ranskan valtion mediayhtiö Agence France Presse uutisoi 27.6.2024 Syyrian asevoimien kenraalimajuri Ahmed Sleimanin pitämästä televisiopuheesta, missä hän kertoi tuhansien reserviläisten demobilisaatiosta vuoden loppuun mennessä, kertoen että ”armeija tulee ylläpitämään samalla taisteluvalmiuden”. Artikkelissa kerrotaan, että armeija on pidentänyt vuosien saatossa reserviläisten palvelusjakson kuuteen vuoteen. Sleiman kertoi puheessaan, että demobilisaatio tehdään kolmessa vaiheessa ja se kestää seuraavasta kuukaudesta (heinäkuu 2024) lokakuuhun 2025 saakka. Reservipalvelus lyhentyy kahteen vuoteen hänen pitämänsä puheen mukaan. Hänen mukaansa uudistuksen tavoitteena on vapaaehtoiseen palvelukseen ilmoittautumiseen perustuvan vapaaehtoissopimuksen perustaminen. Tämän mukaan viisi vuotta asevoimissa palvellut joka ei tahdo enää jatkaa palvelustaan voidaan vapauttaa asepalveluksesta. Vapaaehtoisesti ilmoittauneet henkilöt jotka ovat palvelleet kymmenen vuotta vapautetaan kaikesta asepalveluksen muodoista.[[9]](#footnote-9)

Tanskan maahanmuuttoviraston tammikuussa 2024 julkaisemaan raporttiin haastatellun Syria Network for Human Rights (SNHR) -järjestön edustajan mukaan asetuksessa jonka mukaan siviilivirkahenkilöitä ollaan kutsuttu asepalvelukseen mainitaan henkilöt jotka ovat syntyneet tiettyinä vuosina, kuten vuonna 1977.[[10]](#footnote-10) Modon -median 25.1.2019 julkaisemaan artikkeliin haastateltu anonyymi lähde kertoi, että puolustusministeriö määräsi aikaisempina päivinä vuoteen 1977 saakka syntyneitä miehiä reservipalvelukseen, mukaan lukien kenttäpalvelukseen, erityispalvelukseen ja erityispalvelukseen.[[11]](#footnote-11) Baladi News uutisoi 8.12.2018 Syyrian asevoimien etsivän 13 70 -luvulla syntynyttä henkilöä, jotka se oli käskenyt reservipalvelukseen. Henkilöt olivat syntyneet vuosina 1976, 1977 ja 1978.[[12]](#footnote-12) Vuonna 2015 julkaistussa Sham News Networkin artikkelissa kerrotaan, että medialähteet ja aktivistit kertoivat Syyrian asevoimien Damaskoksessa vuosien 1977 ja 1990 välillä syntyneitä miehiä paikalliseen reserviin. Vuodesta 1977 vuoteen 1986 syntyneiden kohdalla rekrytoiduilla henkilöillä on tiettyä erityisosaamista jonka perusteella heidät rekrytoitiin asevoimiin.[[13]](#footnote-13)

Tanskan maahanmuuttoviraston haastattelemien lähteiden mukaan miehiä rekrytoidaan Syyrian armeijaan kun he menevät tarkastuspisteiden läpi, tai kun paikallinen poliisiasema kutsuu heidät poliisiasemalle.[[14]](#footnote-14) Modonin artikkeliin haastatellut reserviläiset kertoivat pelkäävänsä joutua asepalvelukseen jos he kulkevat tarkastuspisteiden läpi tai poliisin pidättämäksi.[[15]](#footnote-15)

# Onko Syyrian hallinto kutsunut palvelukseen Aleppossa Sheikh Maqsoudin alueella asuvia reserviläisiä?

Aleppon kaupungin pohjoisosassa sijaitseva Sheikh Maqsoudin kaupunginosa kuuluu kurdilaiseen Autonomiseen Pohjois- ja Itä-Syyrian Hallintoalueeseen (eng. ”Autonomous Administration of North and East Syria” AANES).[[16]](#footnote-16) Amnesty International -ihmisoikeusjärjestö kertoo 24.1.2023 verkkosivuillaan julkaistussa artikkelissa Syyrian asevoimien ylläpitämän kurdialueiden piirityksen vaikutuksista siviiliväestölle. Vaikutuksen alaisiin alueisiin kuuluu Sheikh Maqsoudin alue. Syyrian hallinto hallitsee artikkelin mukaan tarvikkeiden, kuten polttoaineen, jauhojen ja humanitaarisen avun pääsyä alueelle.[[17]](#footnote-17) The New Arabin haastattelemien paikallisten asukkaiden mukaan Syyrian asevoimat kiristivät piiritystä joulukuun puolessavälissä 2022, asettaen useita tarkastuspisteitä alueiden ympärille ja rajoittivat ruoan, polttoaineen ja lääkkeiden viemistä alueille. Paikalliset asukkaat kertovat Syyrian asevoimien sotilaiden vaativan heiltä maksuja ja kohtelevan heitä loukkaavasti niiden ylläpitämillä tarkastuspisteillä. Artikkelin mukaan Syyrian asevoimien 4. armeijakunta on piirittänyt Sheikh Maqsoudia ja Ashrafiehia maaliskuusta 2020 saakka.[[18]](#footnote-18) North Press Agency uutisoi 17.5.2023 Syyrian asevoimien jatkavan Sheikh Maqsoudin ja al-Ahrafiyehin piiritystä. Artikkelin mukaan Syyrian asevoimien pidättävät alueen asukkaita, jos he eivät maksa lunnaita. Artikkeliin haastateltu anonyymi lähde kertoi, että Syyrian turvallisuusjoukot pidättävät ja vaativat maksuja kaikilta, jotka kulkevat niiden ylläpitämien tarkistuspisteiden läpi Sheikh Maqsoudin ja al-Ashrafiyehin alueilla. Yli 150 000 Syyrian puntaa kantavat ohjataan tiedusteluosasto 251:n kuulusteltaviksi, jonka kerrotaan vaativan suurempia summia heiltä.[[19]](#footnote-19) Syrians for Truth and Justice -kansalaisjärjestön 5.4.2024 julkaisemaan artikkeliin haastateltujen paikallisten lähteiden mukaan Syyrian asevoimat ylläpitävät tarkastuspisteitä alueilla jotka se on piirittänyt Aleppon läänissä. Joukot estävät paikallisten asukkaiden pääsyn keskeisiin palveluihin ja vaativat maksuja perustarvikkeiden, kuten ruoan, lääkkeiden ja polttoaineen tuomisesta alueelle.[[20]](#footnote-20)

Saatavilla olevista lähteistä ei löytynyt tietoja siitä, onko Syyrian hallinto kutsunut reserviläisiä palvelukseen Aleppon Sheikh Maqsoudin alueella viime vuosina. Reuters kuitenkin uutisoi vuonna 2017 Sheikh Maqsoudissa asuvien nuoret henkilöt jotka kulkevat Syyrian asevoimien ylläpitämien tarkastuspisteiden läpi saattavat joutua rekrytoiduiksi armeijaan.[[21]](#footnote-21)

## Lähteet

AFP (Agence France Presse) 27.6.2024. *Syria to demobilise tens of thousands of reservists: defence official*. Saatavilla Factiva -tietokannasta (käyty: 28.6.2024).

Amnesty International 24.1.2023. *Syria: Government forces must lift siege on civilians in predominantly Kurdish areas in Aleppo*. <https://www.amnesty.org/en/latest/news/2023/01/syria-government-forces-must-lift-siege-on-civilians-in-predominantly-kurdish-areas-in-aleppo/> (Käyty: 26.6.2024).

Baladi News 8.12.2018. من مواليد السبعينات.. 13 مطلوباً للخدمة الاحتياطية في قوات النظام**.** <https://baladi-news.com/ar/articles/38167/%D9%85%D9%86-%D9%85%D9%88%D8%A7%D9%84%D9%8A%D8%AF-%D8%A7%D9%84%D8%B3%D8%A8%D8%B9%D9%8A%D9%86%D8%A7%D8%AA-13-%D9%85%D8%B7%D9%84%D9%88%D8%A8%D8%A7-%D9%84%D9%84%D8%AE%D8%AF%D9%85%D8%A9-%D8%A7%D9%84%D8%A7%D8%AD%D8%AA%D9%8A%D8%A7%D8%B7%D9%8A%D8%A9-%D9%81%D9%8A-%D9%82%D9%88%D8%A7%D8%AA-%D8%A7%D9%84%D9%86%D8%B8%D8%A7%D9%85>(Käyty: 28.6.2024).

Center for Documentation and Counter-Extremism 1/2024. *COI Report: Syria: Military Service*. <https://www.us.dk/media/10661/coi-report_syria_military-service_jan-2024.pdf> (Käyty: 24.6.2024).

DIS (The Danish Immigration Service) 5/2020. *Syria Military Service*. Saatavilla osoitteesta: <https://www.ecoi.net/en/file/local/2031493/Report_Syria_Military_Service_may_2020.pdf> (Käyty: 4.6.2024).

EUAA (European Uniton Asylum Agency) 4/2021. *Syria Military Service*. Saatavilla osoitteesta: <https://www.ecoi.net/en/file/local/2048969/2021_04_EASO_COI_Report_Military_Service.pdf> (Käyty: 4.6.2024).

Ministerie van Buitenlandse Zaken 8/2023. *General Country of Origin Information Report on Syria*. <https://www.government.nl/documents/reports/2023/08/07/general-country-of-origin-information-report-syria-august-2023> (Käyty: 24.6.2024).

Al-Modon 25.1.2019. "الخدمات الثابتة والادارية" ومواليد 1977... مطلوبون للإحتياط. <https://www.almodon.com/arabworld/2019/1/25/%D8%A7%D9%84%D8%AE%D8%AF%D9%85%D8%A7%D8%AA-%D8%A7%D9%84%D8%AB%D8%A7%D8%A8%D8%AA%D8%A9-%D9%88%D8%A7%D9%84%D8%A5%D8%AF%D8%B1%D8%A7%D9%8A%D8%A9-%D9%88%D9%85%D9%88%D8%A7%D9%84%D9%8A%D8%AF-1980-%D9%85%D8%B7%D9%84%D9%88%D8%A8%D9%88%D9%86-%D9%84%D9%84%D8%A5%D8%AD%D8%AA%D9%8A%D8%A7%D8%B7> (Käyty: 28.6.2024).

The Nation 8.3.2023. *The Earthquake Has Left Syrian Kurds Even More Under Siege*. <https://www.thenation.com/article/world/rojava-earthquake-syria-kurds/> (Käyty: 26.6.2024).

The New Arab

2.1.2023. *Aleppo neighbourhoods now 'big prisons' as tightened Syria regime siege takes toll*. <https://www.newarab.com/news/syrian-regime-siege-takes-toll-aleppo-province-residents> (Käyty: 26.6.2024).

6.12.2022. *SDF could besiege regime-controlled areas in NE Syria over Aleppo Kurdish neighbourhoods blockade*. <https://www.newarab.com/news/sdf-could-besiege-regime-held-areas-over-aleppo-blockade> (Käyty: 26.6.2024).

North Press Agency 17.5.2023. *Syrian government presses Kurds in Aleppo – government source*. <https://npasyria.com/en/98112/> (Käyty: 26.6.2024).

Reuters 27.7.2017. تحقيق-حي في حلب السورية يجسد العلاقات الشائكة بين الأسد والأكراد. <https://jp.reuters.com/article/world/--idUSKBN1AC2UJ/> (Käyty: 28.6.2024).

SANA 6.2.2019. القيادة العامة للجيش تستبعد الاحتياطيين المدعوين (غير الملتحقين) من مواليد 1981 وما قبل من دعوات الاحتياط. <https://www.sana.sy/?p=890508> (Käyty: 4.6.2024).

Shams News Network 18.1.2015. "الأسد" يعيد تكرار تجربة "السفر برلك" مع الشباب السوري. <https://shaam.org/news/syria-news/%D8%A7%D9%84%D8%A3%D8%B3%D8%AF-%D9%8A%D8%B9%D9%8A%D8%AF-%D8%AA%D9%83%D8%B1%D8%A7%D8%B1-%D8%AA%D8%AC%D8%B1%D8%A8%D8%A9-%D8%A7%D9%84%D8%B3%D9%81%D8%B1-%D8%A8%D8%B1%D9%84%D9%83-%D9%85%D8%B9-%D8%A7%D9%84%D8%B4%D8%A8%D8%A7%D8%A8-%D8%A7%D9%84%D8%B3%D9%88%D8%B1%D9%8A.html> (Käyty: 28.6.2024).

Syrians for Truth and Justice 5.4.2024. *Aleppo: Syrian Government Forces Block Essential Supplies to Kurdish Neighbourhoods*. <https://stj-sy.org/en/aleppo-syrian-government-forces-block-essential-supplies-to-kurdish-neighbourhoods/> (Käyty: 26.6.2024).

Tietoja vastauksesta

Maahanmuuttoviraston maatietopalvelun kyselyvastaus on laadittu noudattaen Euroopan unionin yhteisiä suuntaviivoja lähtömaatiedon tuottamisesta (2008). Vastaus perustuu huolellisesti valittuihin lähteisiin, joista kaikki on listattu vastauksen lähdeluetteloon. Ilmeisiä ja kiistattomia tosiasioita lukuun ottamatta kaikki esitetty tieto on tarkastettu useammasta lähteestä, ellei muuta erikseen mainita. Vastauksessa esitetyt tiedot on hankittu, arvioitu ja käsitelty huolellisesti, vastausajan ollessa rajattu. Vastaus ei kuitenkaan pyri olemaan kaikenkattava, eikä sitä tule pitää yksinään minkään oleskeluluvan, pakolaisaseman tai turvapaikkahakemuksen perusteena. Vaikka jotain tapahtumaa, henkilöä tai organisaatiota ei olisi mainittu vastauksessa, se ei tarkoita, etteikö kyseistä tapahtumaa olisi tapahtunut tai kyseistä henkilöä tai organisaatiota olisi olemassa. Vastaus ei välttämättä edusta Maahanmuuttoviraston virallista kantaa, eikä se ole poliittinen kannanotto tai oikeudellinen arvio.

Information on the response

This response has been compiled by the Country Information Service of the Finnish Immigration Service in accordance with the common EU guidelines for processing country of origin information (2008). The response is based on carefully selected sources of information. All sources used are referenced. With the exception of obvious and indisputable facts, all information presented has been cross-checked from several sources unless stated otherwise. The information provided in the response has been obtained, evaluated and processed carefully within the limited time frame given. However, the response does not aim to be exhaustive, and it should not be considered conclusive as to the merit of any particular claim to a residence permit, refugee status or asylum. Even if a certain event, person or organization is not mentioned in the response, this does not mean that the event has not taken place or that the person or organization does not exist. The response does not necessarily reflect the opinion of the Finnish Immigration Service, and it is not a political statement or a judicial evaluation.

1. EUAA (European Union Asylum Agency) 4/2021, s. 15. [↑](#footnote-ref-1)
2. SANA 6.2.2019. [↑](#footnote-ref-2)
3. DIS (The Danish Immigration Service) 5/2020, s. 19–20. [↑](#footnote-ref-3)
4. Center for Documentation and Counter-Extremism 1/2024, s. 13. [↑](#footnote-ref-4)
5. Center for Documentation and Counter-Extremism 1/2024, s. 5. [↑](#footnote-ref-5)
6. Center for Documentation and Counter-Extremism 1/2024, 5–6. [↑](#footnote-ref-6)
7. Ministerie van Buitenlandse Zaken 8/2023, s. 51. [↑](#footnote-ref-7)
8. Center for Documentation and Counter-Extremism 1/2024, s. 5. [↑](#footnote-ref-8)
9. AFP (Agence France Presse) 27.6.2024. [↑](#footnote-ref-9)
10. Center for Documentation and Counter-Extremism 1/2024, s. 67. [↑](#footnote-ref-10)
11. Al-Modon 25.1.2019. [↑](#footnote-ref-11)
12. Baladi News 8.12.2018. [↑](#footnote-ref-12)
13. Shams News Network 18.1.2015. [↑](#footnote-ref-13)
14. Center for Documentation and Counter-Extremism 1/2024, s. 6. [↑](#footnote-ref-14)
15. Al-Modon 25.1.2019. [↑](#footnote-ref-15)
16. Ks. esim: Amnesty International 24.1.2023; The Nation 8.3.2023; Syrians for Truth and Justice 5.4.2024. [↑](#footnote-ref-16)
17. Amnesty International 24.1.2023. [↑](#footnote-ref-17)
18. The New Arab 2.1.2023. [↑](#footnote-ref-18)
19. North Press Agency 17.5.2023. [↑](#footnote-ref-19)
20. Syrians for Truth and Justice 5.4.2024. [↑](#footnote-ref-20)
21. Reuters 27.7.2017. [↑](#footnote-ref-21)